B4-0295, 0297, 0298, 0306, 0310 og 0312/98

Beslutning om den internationale straffedomstol

Europa-Parlamentet,

* der henviser til sine tidligere beslutninger om en international straffedomstol,

A. der henviser til, at mere end 250 konflikter siden anden verdenskrig har kraevet over 130 millioner ofre, og at hele befolkninger har maattet lide under grove kraenkelser af folkeretten i form af folkedrab, forbrydelser mod menneskeheden og krigsforbrydelser,

B. der henviser til, at nationale retssystemer generelt ikke har formaaet at drage gerningsmaendene til ansvar for deres handlinger, hvilket har foert til straffrihed og hindret forsoeg paa at forebygge eller afvaerge konflikter og de dermed forbundne strafbare handlinger,

C. der glaeder sig over de fremskridt, som ad hoc-domstolene for det tidligere Jugoslavien og Rwanda har gjort i denne retning,

D. der henviser til, at forsvaret af menneskerettighederne er fundamentet for EU, og derfor opfordrer Unionens medlemsstater og institutioner til at spille en foerende rolle, saa det sikres, at den internationale straffedomstol bliver en realitet inden for den naermeste fremtid,

E. der henviser til, at FN's Generalforsamling paa sin samling i 1997 bekraeftede datoerne for den diplomatiske konference om statutten for den internationale straffedomstol, som skal afholdes i Rom den 15. juni-17. juli 1998,

F. der henviser til, at en forberedende komité under FN vedroerende oprettelse af den internationale straffedomstol i perioden 16. marts-3. april 1998 vil behandle afgoerende spoergsmaal vedroerende ratificering og finansiering af denne domstol og revidere hele statutten, som skal forelaegges den diplomatiske konference,

G. der glaeder sig over det stigende antal deltagerlande og fremskridtene i den forberedende komité under FN vedroerende oprettelse af den internationale straffedomstol og tilslutter sig arbejdsplanen for det resterende komitéarbejde vedroerende fastlaeggelse af statutten,

H. der henviser til, at EU-formandskabet var vaert for en droeftelse om den internationale straffedomstol den 25.-26. februar 1998 i London, og at EU spiller en vigtig rolle i bestraebelserne for at sikre et positivt udfald af den diplomatiske konference i Rom,

1. opfordrer medlemsstaterne, Raadet og Kommissionen til at forpligte sig til at sikre et positivt udfald af den diplomatiske konference i Rom i form af faerdiggoerelse af domstolens statut inden den 17. juli 1998 og ved umiddelbar oprettelse af en uafhaengig og effektiv international straffedomstol;

2. understreger, at domstolen skal have en uafhaengig anklager, som kan undersoege sager og paa eget initiativ rejse tiltale uden at indhente forhaandsgodkendelse fra de deltagende stater;

3. understreger, at domstolens kompetence boer omfatte alle »grundlaeggende strafbare handlinger«, folkedrab, forbrydelser mod menneskeheden og krigsforbrydelser;

4. understreger, at den internationale straffedomstol skal have kompetence til selv at behandle spoergsmaal om egen saglig kompetence i sager, hvor nationale systemer viser manglende evne eller vilje til at forfoelge en sag, der henhoerer under den internationale domstols kompetence, men understreger samtidig, at de nationale domstole og den internationale straffedomstol noedvendigvis skal komplementere hinanden;

5. understreger, at denne domstol skal vaere i stand til at fungere uden at blive paavirket af Sikkerhedsraadets handlinger, men anerkender dog den rolle og kompetence, som Sikkerhedsraadet har i forbindelse med opretholdelse af international fred og sikkerhed;

6. understreger, at statutten boer indeholde en bestemmelse om, at de deltagende stater forpligtes til at samarbejde fuldt ud med den internationale straffedomstol;

7. insisterer paa, at straffedomstolens statut skal indeholde bestemmelser om sikring af de rettigheder, der indroemmes personer under mistanke, ofre, tiltalte og vidner i alle sagens faser, og navnlig respekt for vidners anonymitet samt brug af skriftlige vidneforklaringer i visse sager;

8. kraever at blive repraesenteret paa den diplomatiske konference i juni 1998 om oprettelse af den internationale straffedomstol efter samme fremgangsmaade som ved Ottawa-konferencen om personelminer og paalaegger med henblik herpaa sine kompetente udvalg indgaaende at behandle de forskellige spoergsmaal i forbindelse med denne domstols oprettelse;

9. understreger, at straffedomstolens statut skal indeholde bestemmelser om langsigtet og sikker finansiering, og at EU skal vaere inddraget i opfyldelsen af dette maal;

10. opfordrer konferencens deltagere til som signatarer af den kommende traktat at traeffe alle de noedvendige foranstaltninger til en hurtig ratificering af traktaten, naar den er indgaaet, saa den internationale straffedomstol kan begynde sit arbejde uden forsinkelse;

11. udtrykker sin anerkendelse af, at et stort antal ikke-statslige organisationer har ydet et vigtigt bidrag under forhandlingerne, og opfordrer Raadet og medlemsstaterne til at goere deres yderste for at sikre, at NGO'erne faar rig lejlighed til at forelaegge deres synspunkter under den diplomatiske konference i Rom i 1998;

12. paalaegger sin formand at sende denne beslutning til Raadet, Kommissionen, medlemsstaternes regeringer, FN's generalsekretaer, formanden for FN's Generalforsamling og formanden for FN's forberedende komité vedroerende oprettelse af den internationale straffedomstol.